open-index/open-wikipedia-markdown huggingface dataset:
Fanta Damba

**Fanta Damba** on malilainen laulaja, joka tunnetaan myös nimellä **La Grande Vedette Malienne**. Hän syntyi muusikkoperheeseen Ségoun kaupungissa vuonna 1938. Damba aloitti laulamisen jo lapsena kasvaessaan muusikkoperheessä. Hän aloitti äänittämisen parikymppisenä Radio Malille. Vuonna 1975 hänestä tuli ensimmäinen malilainen naislaulaja, joka on tehnyt soolokiertueen Euroopassa.
Andronikos Rhodoslainen

**Andronikos Rhodoslainen** (, ; n. 70 eaa.) oli antiikin kreikkalainen peripateettiseen koulukuntaan kuulunut filosofi. Hän oli Lykeionin koulun kymmenes johtaja Aristoteleen jälkeen.

Andronikoksen päätöihin lukeutuu Aristoteleen ja Theofrastoksen kirjoitusten kokoaminen ja järjestäminen siitä materiaalista, jonka Tyrannion toimitti hänelle. Hän toimitti ja julkaisi kootut laitokset Aristoteleen teoksista vuosina 40–20 eaa. Näin muodostui nykyisin tunnettu ns. *[[Corpus Aristotelicum]]*. Ennen Andronikoksen aikaa Aristoteleen tuotannosta tunnettiin vain dialogit (katso: Aristoteleen dialogit), hänen lukuisat tutkielmansa sen sijaan olivat kateissa. Antiikin ajan jälkeen tilanne on ollut toisin päin, nykyään Aristoteleelta tunnetaan ainoastaan tutkielmia.

Andronikokselta on peräisin muun muassa Aristoteleen kirjojen nykyisin tunnettu järjestys, jossa logiikan kirjat ovat ensin, sen jälkeen seuraavat fysiikka, metafysiikka, ja käytännölliset tieteet kuten etiikka ja politiikka, ja luovat tieteet, kuten poetiikka.

Edeltäjiensä teosten kokoamisen lisäksi hän kirjoitti parafraaseja eli mukaelmia näistä teoksista, sekä kommentaarioita niistä. Hän kommentoi muun muassa Aristoteleen teosta *Kategoriat*. Näitä kirjoituksia ei ole säilynyt. Hänen nimiinsä on usein virheellisesti laitettu kaksi tutkielmaa, *Tunteista* sekä kommentaario Aristoteleen etiikan teoksiin. Todellisuudessa ne ovat peräisin joko Konstantinos Palaiokappalta 1500-luvulta tai tessalonikalaiselta Johannes Kallistokselta.
Molez

**Molez** on suomalaisen *Fractile Gamesin* kehittämä sivultapäin kuvattu *[[Worms (pelisarja)|Worms]]*-henkinen ammuskelupeli, joka julkaistiin sharewarena MS-Dosille vuonna 1997. Vuonna 1999 peli julkaistiin freewarena.

*Molezissa* pelaajat ovat myyriä, jotka ammuskelevat toisiaan ruudun kokoisella alueella, joka koostuu tuhoutuvasta maa-aineksesta ja sinne tänne ripotelluista kivistä. Aseina myyrillä on muun muassa lapioita ja kranaatinheittimiä. Peliä voi pelata kahdesta neljään pelaajaa yhdellä koneella.

*Molez* voitti Mikrobitin *Vuoden 1998 parhaat shareware-pelit* -äänestyksen. Vuonna 1998 Joosa Riekkinen ohjelmoi *[[Liero]]n*, josta tuli *Molezia* suositumpi.

## Lähteet

## Aiheesta muualla
*Fractile Games
Kromatiini

**Kromatiini** on DNA:n ja siihen liittyneiden proteiinien kompleksi, josta eukaryoottien kromosomit muodostuvat. Vain noin 10 % kromatiinissa sijaitsevista geeneistä ovat aktiivisia. Kromosomit esiintyvät kromatiinina solujen kasvuvaiheessa eli interfaasissa, eikä eri kromosomeja voikaan vielä siinä vaiheessa erottaa. Tuolloin kromatiini esiintyy joko sileänä mattona tai karkeina jyväsinä. Vasta jakautumisvaiheen alettua kromatiini alkaa kehittyä erillisiksi kromosomeiksi. Kromatiini voidaan nähdä valomikroskoopilla, kun sitä on käsitelty emäksisillä väriaineilla (kreik. *khroma* tarkoittaa väriä). Tutkijat löysivät kromatiinin 1800-luvulla.

Kromatiinia on kahden tyyppistä: eukromatiinia ja heterokromatiinia. Eukromatiinissa DNA on huomattavasti löyhemmin pakattuna kuin kromosomeissa solunjakautumisen aikana. Eukromatiini viekin suurimman osan tuman tilavuudesta. Solun aktiiviset geenit sijaitsevat eukromatiinissa. Heterokromatiinin sisältämä DNA on puolestaan yhtä tiiviisti pakattu kuin kromosomeissa. Tavallisesti vain pieni osa solun kromatiinista on tyypiltään heterokromatiinia. Sellaisissa soluissa, joissa transkriptiota ei tapahdu, kaikki kromatiini on kuitenkin tiiviisti pakkautunutta. Esimerkiksi siittiöt ovat sellaisia soluja.

## Lähteet

## Aiheesta muualla
* Solunetti: Kromatiini
* Solunetti: Kromatiinin rakenne
Termohaliinikierto

**Termohaliinikierto** (termohaliinivirtaus, valtamerien lämpösuolavesikierto) on meriveden tiheyseroista johtuva veden kierto merissä syvävesien ja pintavesien välillä. Nimitys tulee sanoista *thermo*: lämpötila ja *haline*: suola. Veden tiheyserot johtuvat tavallisimmin sen lämpötilaeroista ja suolapitoisuuksien eroista: viileä ja suolainen vesi on raskaampaa kuin lämmin ja vähäsuolainen.

Valtamerissä on yleensä lämmintä, suolaista vettä lähellä pintaa ja sen alla kylmempää ja vähäsuolaisempaa vettä. Nämä eivät normaalisti sekoitu keskenään. On kuitenkin alueita, joissa suhteellisen viileän pintaveden suolapitoisuus kasvaa, kun siitä poistuu suolatonta vettä haihtumisen tai merijään muodostumisen takia. Tällaisilla seuduilla, jotka ovat lähellä maapallon napa-alueita, pintavedestä voi tulla niin tiheää että se valuu pohjaan. Pohjaan tunkeutuva vesi saa aikaan vaakasuuntaisen virtauksen joka jatkuu, kunnes saavuttaa alueita, joissa se pääsee kumpuamaan pintaan. Aiemmin ajateltiin että nousualueet sijaitsevat lähellä päiväntasaajaa Tyynessämeressä ja Intian valtameressä. Havainnot eivät kuitenkaan tue tätä käsitystä. Nykyisin ajatellaan että nousua tapahtuu vähitellen laajoilla alueilla, luultavasti pääosin Etelämannerta kiertävän merivirran yhteydessä mahdollisesti tuulen aiheuttamien virtausten tukemana.

Termohaliinikierto on hidas kiertoliike, jota on vaikea erottaa valtamerten yleisestä kiertoliikkeestä. Siksi sen mittaaminen tai tarkka mallintaminen on vaikeaa. Laskeva liike on helpompi havaita, Pohjois-Atlantilla ja Etelämerellä näkyy miten kylmä vesi painuu lämpimämmän veden seassa syvyyksiin. Nousuliikkeen piirteitä on vaikeampi havaita, ja suuri osa termohaliinikiertoon liittyvästä epävarmuudesta tulee siitä, että ei tarkkaan tiedetä, missä vesi nousee ylöspäin ja miten se palaa laskualueille.

Termohaliinikierto on tärkeä ilmaston kannalta koska se tuo lämpöenergiaa tropiikista napa-alueille. On arvioitu että sen osuus on noin neljäsosa koko ilmakehän ja valtamerten yhteenlasketusta lämmönsiirrosta. Nousualueet ovat tärkeitä merten eliöstölle, koska niillä nousee ravinteita pintavesiin. Ilmaston lämpenemisen ja siihen liittyvien makean veden tasapainon muutosten ajatellaan muuttavan termohaliinikiertoa.

## Lähteet

## Aiheesta muualla
Durrat

**Durrat** (*Sorghum*) on kasvisuku, joka käsittää noin 60 lajia. Suvun tärkein laji on viljelty durra eli kirjodurra (*Sorghum bicolor*), jota käytetään ihmisten ja kotieläinten ravinnoksi Afrikassa, Intiassa ja Etelä-Amerikassa. Alkujaan durra on kotoisin Afrikasta, missä sen käyttö on edelleen yleisintä. Durra on vehnän, kauran, maissin ja ohran ohella yksi maailman viidestä käytetyimmästä viljasta.

## Lajeja

## Hybridit
* ''Sorghum'' × ''drummondii''

## Lähteet

## Aiheesta muualla
* Suomen Lajitietokeskus: Durrat (''Sorghum'')
* Finto: Kassu – Kasvien suomenkieliset nimet: ''Sorghum''
Embryologia

**Embryologia** eli **alkiokehitysoppi** (kr. *embryo*, alkio, kr. *logos*, oppi) on eliön alkiokehitystä tutkiva anatomian ja kehitysbiologian haara. Perinteisesti embryologian käsite on liittynyt alkion tai sikiön rakenteelliseen kehitykseen, mutta nykyään embryologisen tutkimuksen painopiste lienee enemmän kehityksen solu- ja molekyylibiologisissa mekanismeissa eli embryologisessa kehitysbiologiassa.

## Lähteet
* Lääketieteen termit, Duodecim 1991
* National Library of Medicine - Medical Subject Headings: Embryology, Tree Structure
Edo

**Edo** (, ’estuaari’) on Japanin pääkaupungin Tokion entinen nimi.

Edo alkoi kukoistaa sen jälkeen, kun Tokugawa Ieyasu perusti Tokugawa-shōgunaatin alueelle vuonna 1603. Japanilaisen politiikan ja kulttuurin keskuksena Edo kasvoi valtavaksi kaupungiksi, ja sen väkiluku ylitti miljoonan 1700-luvun puoliväliin mennessä. Tänä aikakautena keisari asui Kiotossa, joka oli maan entinen pääkaupunki. Kaupungin kukoistuksen aikakausi eli niin kutsuttu Edo-kausi kesti melkein 260 vuotta, kunnes vuonna 1868 tapahtui Meiji-restauraatio, minkä seurauksena Tokugawa-shōgunaatti lakkasi olemasta ja keisarinvalta palautettiin Japaniin. 

## Lähteet

## Aiheesta muualla
Kuvitteellinen hahmo

**Kuvitteellinen** eli **fiktiivinen hahmo** on mielikuvituksessa ja tarinoissa esiintyvä hahmo, jota ei ole olemassa. Kuvitteellinen hahmo voi olla esimerkiksi ihminen, eläin, avaruusolento tai esine. Tarinan tärkein kuvitteellinen hahmo on päähahmo eli sankari tai sankaritar. Kuvitteellisia hahmoja esiintyy esimerkiksi kirjallisuudessa, elokuvissa ja sarjakuvissa. Jotkut kuvitteelliset hahmot voivat perustua todellisen elämän henkilöihin.

## Katso myös
* Perushahmot
* Kirjallisuuden henkilöhahmo
* Samastuminen

## Lähteet
*
Bangui

**Bangui** on Keski-Afrikan tasavallan pääkaupunki. Se sijaitsee Kongon demokraattisen tasavallan rajalla. Ubangijoki erottaa Banguin kongolaisesta Zongosta. Banguin tärkeimmät vientituotteet ovat puuvilla, puu, kahvi ja sisal. Kaupungin teollisuuslaitokset valmistavat kankaita, elintarvikkeita, olutta ja saippuaa.

## Maantiede ja ilmasto

Bangui sijaitsee Keski-Afrikan tasavallan eteläosassa Ubangijoen pohjoisrannalla. Joki on Kongon sivujoki ja sen toisella puolen on Kongon demokraattinen tasavalta. Osa kaupungista on usein tulvien uhkaama. Vuoden 2009 tulvat jättivät 14&nbsp;500 henkeä kodittomiksi.

Banguissa on trooppinen, kuuma ja kostea ilmasto: päivän ylin lämpötila on aina yli 30 paitsi heinä- ja elokuussa. Joulukuusta helmikuuhun on hiukan vähäsateisempi kausi.

## Historiaa

Arkeologisten tutkimusten mukaan asutus on paikalla ikivanhaa, se periytyy jo rautakaudelta. Esinelöytöjä on ajoitettu noin 900 vuotta ennen ajanlaskun alkua valmistetuiksi. Kaupunki perustettiin vuonna 1889. Ranskalaiset rakensivat kaupunkiin radioaseman vuonna 1932. Sitä kutsuttiin tuolloin Afrikan syrjäisimmäksi radioasemaksi. Kaupungin ensimmäinen pankki avattiin vuonna 1946.

Keski-Afrikan tasavalta itsenäistyi vuonna 1960 ja Banguista tuli sen pääkaupunki. Sen jälkeen kaupunki on ollut useiden poliittisten levottomuuksien ja taisteluiden näyttämönä. Vuosina 1960–1966 Keski-Afrikan tasavallan presidenttinä oli David Dacko. Hänen aikanaan Banguissa vallitsi timanttikaupan nousukausi. Se päättyi Jean-Bédel Bokassan vallankaappaukseen. 

Vuonna 2013 kaupungissa taistelivat hallituksen ja Séléka-kapinallisryhmittymän joukot.

## Väestö ja elämänlaatu
Väkiluku viimeisimmässä väestönlaskennassa vuonna 2003 oli noin 623&nbsp;000. Vuonna 2021 väkiluvuksi arvioitiin noin 812 000.

Vuonna 2012 Bangui arvioitiin maailman neljänneksi vaarallisimmaksi kaupungiksi. Vuonna 2019 se oli toiseksi huonoin kaupunki asua, vain  Bagdad arvioitiin huonommaksi.

Kaupungin terveydenhuolto on heikkotasoista. Maassa on yleisesti puutetta lääkkeistä. Kaupunki kärsii sähkökatkoista ja puhtaan veden puutteesta.

Yliopisto avattiin vuonna 1970. Siellä voi opiskella luonnontiedettä, oikeustiedettä, maataloustiedettä, taidetta, taloustiedettä ja kehitysmaantiedettä.

## Liikenneyhteydet
Banguissa sijaitsee kansainvälinen lentoasema. Sieltä on lauttayhteys Zongoon Kongon demokraattiseen tasavaltaan. Kaupungista on myös tieyhteydet Kameruniin, Tšadiin ja maan pohjoisosaan.

## Kuvagalleria

Bangui Shopping District.jpg
The Bangui City.jpg


## Lähteet

## Aiheesta muualla
Enugu

**Enugu** () on suuri kaupunki Nigeriassa, Enugun osavaltion pääkaupunki. Vuonna 2005 kaupungin rajojen sisällä arvioitiin elävän noin 564&nbsp;000 henkeä. Heistä suurin osa on igboja. Enugussa on yliopisto ja omat televisio- ja radioasemat. Enugu oli Biafran pääkaupunki sen lyhyen itsenäisyyden aikana.  

## Lähteet

## Aiheesta muualla
La Niña

**La Niña** on ilmastollinen ilmiö, jossa Tyynimeri viilenee useaksi kuukaudeksi Perun ja Ecuadorin länsipuolella Etelä-Amerikassa, mikä vaikuttaa etenkin Amerikan ja Tyynenmeren länsiosien säihin voimistavasti.

## Esiintyminen
La Niña on vaikutuksiltaan vastakkainen ilmiö El Niñolle, jonka mukaan se myös sai pikkutyttöä tarkoittavan nimensä. La Niña seuraa yleensä El Niñoa. Se on kuitenkin harvinaisempi, ja esimerkiksi vuosien 1975–2000 aikana La Niñoja oli vain puolet niin paljon kuin El Niñoja. La Niña esiintyy keskimäärin yhtenä vuotena neljästä, joskus vain joka kymmenes vuosi. La Niña kestää määritelmällisesti vähintään kuusi kuukautta, tyypillisesti 9–12 kuukautta, ja enimmillään kaksi vuotta.

## Muodostuminen
La Niñan aikana Etelä-Amerikan rannikkovedet trooppisella Tyynellämerellä viilenevät normaaliin verrattuna puolesta celsiusasteesta jopa kahdeksaan celsiusasteeseen. Ilmiötä voimistaa se, että voimistuneet pasaatituulet siirtävät Tyynenmeren lämpimiä pintavesiä kohti länttä, jolloin tilalle kumpuaa merenpohjasta viileää vettä. Itätuulen voimistuminen johtuu siitä, että ilmanpaine Etelä-Amerikan yllä kasvaa meren viilenemisen seurauksena, ja ilmanpaine läntisellä Tyynellämerellä pienenee.

La Niñan aikana nousevista ilmavirtauksista aiheutuvat hirmumyrskyt Etelä-Amerikan rannikolla siirtyvät Tyynenmeren keskelle ja länsilaidalle sekä heikkenevät meriveden viileyden vuoksi. Kun ne eivät enää ohjaa subtrooppista suihkuvirtausta sivuun, se pääsee kulkemaan vapaammin kuin El Niñon aikana. La Niñan aikana subtrooppinen suihkuvirtaus yltääkin pohjoisempaan Amerikan yllä kuin El Niñon aikana. Voimakkaimmillaan se on Kalliovuorten keskiosissa, jossa esiintyy silloin äärimmäisiä säitä. Suihkuvirtaus yltää myös Isoillejärville. Samalla polaarinen suihkuvirtaus väistyy pohjoisemmaksi Alaskan ja Pohjois-Kanadan ylle.

## Vaikutus säihin
La Niña ei muuta ilmastoja, vaan se voimistaa alueille tyypillisiä säitä. Se viilentää kylmiä talvia ja kuivattaa kuivia seutuja entisestään. La Niñan vaikutus näkyy voimakkaimmin talvella, kun se voimistaa kylmien ja lämpimien seutujen välisiä lämpötilaeroja. Amerikassa se viilentää Kanadaa ja Alaskaa, lämmittää ja kuivattaa Yhdysvaltojen eteläosia, lisää sateita Pohjois-Brasiliassa ja Etelä-Amerikan koillisrannikossa, sekä kuivattaa ja viilentää Perun ja Ecuadorin rannikkoa. Aasiassa se lisää sateita ja sykloneita Kaakkois-Aasiassa, Indonesiassa ja Pohjois-Australiassa, kuivattaa ja viilentää Mikronesiaa sekä Tyynenmeren keski- ja itäosia, sekä viilentää Japania. Afrikkaa se viilentää. Madagaskarille se tuo sateita mutta Keniaan ja Tansaniaan kuivuusjaksoja. Kesäisin La Niña viilentää Kaakkois-Aasiaa, Etelä-Amerikan länsirannikkoa, Karibianmerta ja Meksikonlahtea sekä Saharan eteläpuolista Afrikkaa, mutta lämmittää Indonesiaa, Malesiaa sekä Australian itäosia. Sateita se tuo Aasiaan sekä Karibianmerelle ja Meksikonlahdelle, mutta Etelä-Amerikkaa se kuivattaa.

La Niña lisää Atlantin hurrikaaneja. Euroopan säähän La Niña vaikuttaa vain vähäisesti etenkin kesäkuukausina.

## Lähteet
Mando Diao

**Mando Diao** on garage rock -yhtye Borlängestä, Ruotsista. Yhtye perustettiin vuonna 1999 ja se esiintyi ensimmäistä kertaa julkisesti samana vuonna. 

Mando Diaon ensimmäinen albumi, *Bring 'Em In*, ilmestyi Ruotsissa vuonna 2002. Vuonna 2004 se julkaistiin myös ulkomailla. Kolmas albumi *Ode to Ochrasy* oli monta viikkoa Ruotsin listan kärjessä. 

Yhtyeen tunnetuimpia kappaleita ovat "Dance With Somebody", "Black Saturday", "God Knows", "Sheepdog" ja "Gloria".

## Albumit

**[[Bring 'Em In]]* (lokakuu 2002)
**[[Hurricane Bar]]* (22. syyskuuta 2004)
**[[Ode To Ochrasy]]* (25. elokuuta 2006)
**[[Never Seen the Light of Day]]* (24. lokakuuta 2007)
**[[Give Me Fire]]* (13. helmikuuta 2009)
**[[The Malevolence of Mando Diao]]* (12. lokakuuta 2009) (kokoelma)
**[[MTV Unplugged: Above and Beyond]]* (12. marraskuuta 2010) (live)
**[[Greatest Hits Volume 1]]* (6. tammikuuta 2012) (kokoelma)
**[[Infruset]]* (31. lokakuuta 2012)
* *Aelita* (23.huhtikuuta 2014)
* *Good Times* (12. toukokuuta 2017)
* *Bang* (2019)
* *I Solnedgången* (2020)
* *Boblikov´s Magical World* (2023)

## Lähteet

## Aiheesta muualla

*http://www.mando-diao.com
Aulus Gellius

**Aulus Gellius** (noin 130–180) oli antiikin roomalainen kirjailija ja latinan kielen kieliopintutkija. 

Gellius oli todennäköisimmin syntynyt Roomassa. Hän opiskeli Roomassa kielioppia ja retoriikkaa, ja Ateenassa filosofiaa. Tämän jälkeen hän palasi Roomaan, ja tarjosi siellä oikeuspalveluksia. Hänen opettajiinsa ja ystäviinsä kuuluivat muun muassa Sulpicius Apollinaris, Herodes Atticus ja Marcus Cornelius Fronto.

Hänen ainoa teoksensa *[[Attikan öitä]]* (*Noctes Atticae*) on saanut nimensä pitkistä talviöistä, jotka hän vietti Attikassa, jolloin teos sai alkunsa. Hän jatkoi sitä myöhemmin Roomassa. Se oli muodoltaan *adversaria*, muistikirja, johon hän oli nopeasti kirjoittanut muistiin kaikenlaisia vähänkin erikoisempia asioita, joita hän oli kuullut keskusteluissa tai lukenut kirjoista. Se sisältää muun muassa kieliopillisia huomautuksia, filosofiaa, geometriaa, historiaa ja lähes kaikkia muita tietämyksen aloja.

Teos on täysin vailla kaikkea järjestystä. Se on jaettu kahteenkymmeneen kirjaan. Niistä ovat säilyneet kaikki muut paitsi kahdeksas, josta on säilynyt ainoastaan sisällysluettelo. Teos on arvokas, koska se tarjoaa välähdyksiä tuon ajan yhteiskuntaan, tapoihin ja ihmisten päämääriin, sekä siksi, että se tarjoaa lukuisia katkelmia muutoin kadonneista antiikin ajan teoksista.

## Lähteet

## Aiheesta muualla

* Auli Gellii Noctes Atticae.
Upolu

**Upolu** on yksi Samoan saaristovaltion saarista. Upolun pinta-ala on 1&nbsp;091 neliökilometriä ja siellä asuu suurin osa Samoan asukkaista. Asukasluku oli noin 143&nbsp;400 vuonna 2011. Upolussa sijaitsee muun muassa lentokenttä sekä valtion pääkaupunki Apia. Saarella tuotetaan paljon esimerkiksi kopraa, taroa ja kaakaota ja siellä on tavattu useita trooppisia lintulajeja. 

## Lähteet

## Aiheesta muualla
Charles Ives

**Charles Edward Ives**  (20. lokakuuta 1874 Danbury, Connecticut – 19. toukokuuta 1954 New York) oli yhdysvaltalainen säveltäjä, jota kutsutaan Amerikan modernin musiikin isäksi. 

## Elämä

Charles Ives sai musiikinopetusta aluksi isältään, ja myöhemmin hän opiskeli Horatio Parkerin johdolla. Valmistumisensa jälkeen Ives päätti lähteä vakuutusalalle ja säveltää vain vapaa-aikanaan. Asiaan Ives on todennut: "If a composer has a nice wife and some nice children, how can he let them starve on his dissonances?" Vuonna 1908 Ives muutti New Yorkiin, jossa hän työskenteli vakuutusyhtiön johtajana. Samalla sävelsi merkittävimmät teoksensa, kuten neljännen sinfoniansa vuosina 1910–1916. 

Ives pysyi pitkään tuntemattomana säveltäjänä. Orkesterit karttoivat hänen tuotantoaan, jota pidettiin ylivaikeana. Vuonna 1918 Ives alkoi kärsiä toistuvista sydänkohtauksista. Tämän jälkeen hän sävelsi enää hyvin vähän. Monet Ivesin teokset saivat suurta arvostusta vasta hänen kuolemansa jälkeen. Tosin jo vuonna 1939 pianisti John Kirkpatrick esitti hänen tuotantoaan ja vuoden 1945 jälkeen häntä seurasivat useat muutkin muusikot. Hän sai vuonna 1947 Yhdysvaltain korkeimman musiikkitunnustuksen, Pulitzer-palkinnon, kolmannesta sinfoniastaan.

## Teokset

Merkittäviä Ivesin teoksia ovat muun muassa 3. sinfonia (1904) ja 4. sinfonia (1909–1916), 2. pianosonaatti *Concord, Mass.* (1915) ja sävelrunot *Central Park in the Dark* ja *The Unanswered Question* (molemmat 1906) sekä *Three Places in New England* (1903–14).

## Kirjallisuutta
* 

## Lähteet

## Aiheesta muualla

* Charles Ives Societyn sivusto.
Patos (Albania)

**Patos** () on Fierin maakunnassa Albaniassa sijaitseva kaupunki. Vuoden 2011 väestönlaskennan mukaan sen asukasluku oli 22&nbsp;959. Patos sijaitsee seitsemän kilometrin päässä Fieristä, ja se on merkittävä Albanian öljytuotannon keskus.

Toisen maailmansodan aikaan kaupunki oli vain pieni kylä. Sen jälkeen se koki suuren teollisen kasvun. Kommunismin romahtamisen 1990-luvulla aiheuttama teollisuuden lasku aiheutti kaupungissa monia sosiaalisia ongelmia. Koko seutu kärsii ympäristön saastumisen lisäksi teollisuusjätteistä.

Patosissa on neljä kaupunginosaa (alb. *lagje*):*Lagja 1 Maji, Lagja Naftetari, Lagja e Re ja Lagja 29 Marsi*. Kaupungissa on suuri elokuvateatteri, kirjasto ja museo.

Kaupungin jalkapallojoukkueen nimi on Klubi Sportiv Albpetrol, jonka kotikenttänä toimii Alush Noga stadioni. Kaupungin lähellä on vanha illyrialainen asutuskeskus *Margelliç*.

## Lähteet

## Aiheesta muualla
Francesco Canova da Milano

**Francesco Canova da Milano** (1497–1543) oli italialainen säveltäjä ja luutisti. 

Francesco Canova da Milano syntyi elokuussa 1497 Monzassa, lähellä Milanoa ja lähti nuorena Roomaan. Hän vietti suuren osan elämästään paavien ja kardinaalien palveluksessa. Hänen musiikkiaan julkaistiin eri puolilla Eurooppaa, ja 124 teosta on säilynyt. Kun Milano kuoli vuonna 1543, hänet haudattiin Santa Maria della Scalan kirkkoon. Milano opetti muiden muassa Giovanni Maria da Cremaa.

Näihin päiviin on säilynyt kaksi muotokuvaa, joiden oletetaan esittävän Francesco Canova da Milanoa. 

## Lähteet

## Aiheesta muualla
79

## Tapahtumia
* 23. kesäkuuta - Titus nousee isänsä Vespasianuksen kuoleman jälkeen Rooman keisariksi
* lokakuun loppu (mahdollisesti) – Vesuvius purkautuu haudaten Pompejin, Herculaneumin ja Stabiaen kaupungit
* Titus saa valmiiksi amfiteatteri Colosseumin
* Varhaisimmat tunnetut merkit uraanintuotannosta Napolin läheltä löytyneen uraanilla värjätyn lasiesineen perusteella.

## Syntyneitä

## Kuolleita
* 23. kesäkuuta - Vespasianus, Rooman keisari
* 24. elokuuta (tai lokakuussa) - Plinius vanhempi, roomalainen kirjailija ja luonnontieteilijä (kuoli Vesuviuksen purkauksessa)
Maaperä

__NOTOC__

**Maaperä**, lyhyemmin **maa**, on kallioperää peittävä, irtaimista maalajeista koostuva kerros.

Maaperän paksuus Suomessa on useimmiten 3–4 metriä ja keskimäärin 8,6 metriä. Maaperän paksuus vaihtelee suuresti niin, että paksuimmillaan se saattaa olla jopa 100 metriä, kun taas paikoin kallioperä voi olla täysin paljaana.

Maaperän ylin osa on maannos. Se sisältää suurimman osan maaperän kivennäisaineista eli kasvien hivenaineista. Maaperän pääosa koostuu kallioperästä peräisin olevista, eri karkeuksisista kiviaineksista, joita kutsutaan kivennäismaalajeiksi. Välistä maaperä sisältää vain kivennäismaalajeja, välistä taas melkein yksinomaan eläinten ja kasvien jäänteistä peräisin olevia eloperäisiä maalajeja. Useimmissa tapauksissa maaperä on kuitenkin sekä kivennäis- että eloperäisten aineiden sekoitus. Maaperään voidaan katsoa kuuluvaksi myös siinä oleva ilma ja vesi.

Maaperän koostumuksesta, paikallisista ilmasto-olosuhteista yms. riippuu sen taloudellinen arvo; puhutaan laihasta, viljavasta, ravintorikkaasta, kuivasta, kosteasta, kuohkeasta, jäykästä jne. maaperästä ja maan koostumusta tarkoittaen saven-, hiekan-, kalkinpitoisesta, humusrikkaasta yms. maaperästä.

## Katso myös
* Maaperänäytteenotto

## Lähteet
*Insinöörigeologian perusteet – kurssimoniste, TTKK 
*Jokamiehen geologia, Taipale, K. & Parviainen, J.T. 
*Pieni tietosanakirja, Otava

### Viitteet

## Aiheesta muualla
Catalanin otaksuma

**Catalanin otaksuma** on Eugène Charles Catalanin esittämä otaksuma, jonka mukaan Diofantoksen yhtälön 
x^n-y^m=1 
ainoa positiivinen kokonaislukuratkaisu on 
x=3, y=2, n=2 ja m=3, kun n,m>1 ja x,y\ne 0. 
Catalanin otaksuman todisti vuonna 2002 Preda Mihăilescu syklotomisten kuntien ja Galois'n modulien teorian avulla.

## Todistushahmotelma
Mihăilescun todistus perustuu viiteen päälauseeseen: Olkoot p ja q parittomia alkulukuja ja x,y nollasta poikkeavia kokonaislukuja.

Lause 1: On voimassa p^{q-1}\equiv 1\pmod{q^2} ja q^{p-1}\equiv 1\pmod{p^2}.

Lause 2: On voimassa p\equiv 1\pmod{q} tai q\equiv 1\pmod{p}.

Lause 3: On voimassa p ja q.

Päälause: Yhtälön x^p-y^q=1 ne kokonaislukuratkaisut, joille p,q\geq 2 ja x,y\ne 0 ovat p=2,q=3,x=\pm 3,y=2.

Lause 4: Olkoot p ja q parittomia alkulukuja. Oletetaan, että p\leq 41 tai q\leq 41. Tällöin yhtälöllä x^p-y^q=1 ei ole nollasta poikkeavia ratkaisuja, kun x,y\in \mathbb{Z}.

Näiden lauseiden todistukset perustuvat pääosin Rungen menetelmään ja syklotomisiin kuntiin.

## Lähteet
Paul Coffey

**Paul Douglas Coffey** (s. 1. kesäkuuta 1961 Weston, Ontario, Kanada) on uransa lopettanut NHL-liigassa pelannut jääkiekkoilija. Lopettaessaan uransa vuonna 2000 hän oli tehnyt 396 maalia ja antanut 1 135 maaliin johtanutta syöttöä, jolla hän on Ray Bourquen  jälkeen kaikkien aikojen toiseksi tehokkain NHL-puolustaja. Coffey on Bobby Orrin ja Harry Cameronin sekä aktiivipelaajista Cale Makarin lisäksi ainoa jääkiekkopuolustaja NHL:ssä, jonka ottelukohtaisten tehopisteiden keskiarvo ylittää yhden tehopisteen per ottelu koko uran ajalta. 

Edmonton Oilers varasi Coffeyn NHL:ään vuonna 1980. Coffey pelasi uransa seitsemän ensimmäistä kautta Oilersissa, jolloin hän voitti kolme Stanley Cupia. Vuonna 1987 Coffey siirtyi Pittsburgh Penguinsiin, jossa hän voitti jälleen Stanley Cupin vuonna 1991. Coffey lopetti uransa vuonna 2000. Hän voitti kolmesti NHL:n parhaan puolustajan palkinnon, Norris Trophyn.

Coffey pitää hallussaan puolustajien yhden kauden maaliennätystä. Hän teki kaudella 1985–1986 Edmonton Oilersissa pelatessaan 48 maalia. Hän on yksi niistä kuudesta NHL-puolustajasta, jotka ovat yltäneet 100 tehopisteeseen yhden kauden aikana. Coffey pystyi tähän saavutukseen viidesti, Bobby Orr kuudesti, muut kerran.

## Palkintoja ja kunnianosoituksia
* OHA:n kakkostähdistössä 1979–1980
* Nimetty NHL:n all stars -otteluun vuosina 1982, 1983, 1984, 1985, 1986, 1988, 1989, 1990, 1991, 1992, 1993, 1994, 1996 ja 1997
* NHL:n kakkostähdistössä vuosina 1982, 1983, 1984, 1990
* Kanada-cupin tähdistössä 1984 
* James Norris Memorial Trophy -palkinto vuosina 1985, 1986, 1995
* NHL:n ykköstähdistössä vuosina 1985, 1986, 1989, 1995
* 1998 sijalla 28 *[[The Hockey News]]* -lehden 100 suurimman pelaajan listalla
* Vuonna 2004 Coffey valittiin Hockey Hall of Fameen.
* Vuonna 2005 Edmonton Oilers jäädytti Coffeyn pelinumeron 7.

## Tilastot

## Katso myös
* The Hockey Newsin luettelo 100 parhaasta NHL-pelaajasta
* Luettelo Hockey Hall of Famen jäsenistä
* Luettelo 1000 tehopistettä saavuttaneista NHL-pelaajista
* Luettelo NHL-ennätysten tekijöistä

## Lähteet

## Aiheesta muualla

* 
*
Asian Underground

**Asian Underground** on musiikin tyylilaji, jossa sekoitetaan länsimaisen populaarimusiikin ja aasialaisen kansanmusiikin aineksia. Käsite tuli käyttöön vuonna 1997 julkaistun *Anokha - Soundz of the Asian Underground* -kokoelmalevyn myötä. Useimmat Asian Underground -tyylin esittäjät tulevat Pakistanista tai Intiasta.

## Merkittäviä muusikkoja

*Mahisha
*Nitin Sawhney
*Talvin Singh
*Cornershop
*Panjabi MC
*Tabla Beat Science
Port Moresby

**Port Moresby** [po:t mo:zbi] (tok-pisin: **Pot Mosbi**) on Papua-Uuden-Guinean pääkaupunki, joka sijaitsee Uuden-Guinean saaren kaakkoisosassa Papuanlahden rannikolla. Se on maan suurin kaupunki, ja asukkaita siellä on vajaat 365&nbsp;000 (2011). Se on myös Melanesian suurin pääkaupunki. Kaupunki lähiympäristöineen muodostaa pääkaupunkialueen (National Capital District), joka on yksi maan 20 hallintoalueesta ja jossa on 254&nbsp;158 asukasta (2000).

## Historia
Hyvän luonnonsataman, josta kaupunki myöhemmin kehittyi, havaitsi ensimmäisenä eurooppalaisena vuonna 1873 kapteeni John Moresby, joka nimesi paikan isänsä amiraali Sir Fairfax Moresbyn mukaan. Nimen Port Moresby se sai brittivallan aikana 1883–1884. Kaupunki sähköistettiin vuonna 1925, ja juokseva vesi saatiin vuonna 1941.

Kaupunki kasvoi hitaasti aina toiseen maailmansotaan asti, jolloin kaupunki evakuoitiin ja se alkoi toimia liittoutuneiden tärkeänä tukikohtana. Sodan jälkeen pahasti rappeutunut kaupunki jouduttiin rakentamaan uudelleen. Liikekeskustasta on kehittynyt hyvin nykyaikainen, mutta kaupungin laitamilla on maaltamuuton seurauksena syntyneitä slummiutuneita hökkelikyliä.

## Talous ja elinkeinoelämä
Kaupungissa on vuonna 1966 perustettu yliopisto, tärkeä satama ja Jacksonsin kansainvälinen lentoasema, joka on maan vilkkain. Teollisuudenaloista merkittävimmät ovat elintarvikkeiden, koneiden ja rakennusaineiden valmistus. Kaupungin tärkeimmät vientituotteet ovat kumi, kulta ja kopra.

## Rikollisuus ja sosiaaliset ongelmat
Port Moresbyä vaivaa paha työttömyys (noin 60–90 %). Aseistautuneet katujengit ovat toinen vakava ongelma. Kaupungin huimien raiskaus-, ryöstö- ja henkirikostilastojen vuoksi se valittiin vuonna 2004 maailman huonoimmaksi pääkaupungiksi elää. Kaupungissa tapahtuu kolme kertaa enemmän murhia kuin Moskovassa ja 23 kertaa enemmän kuin Lontoossa. Kaupungissa liikkumista auringonlaskun jälkeen tuleekin välttää ja matkailijoita suositellaan välttämään useimpia kaupungin alueita myös päiväsaikaan.

## Ilmasto

## Lähteet

## Aiheesta muualla
Hayden Christensen

**Hayden Christensen** (s. 19. huhtikuuta 1981 Vancouver, Kanada) on kanadalainen näyttelijä. Hänet tunnetaan muun muassa Anakin Skywalkerina *[[Tähtien sota]]* -elokuvissa *[[Star Wars: Episodi II – Kloonien hyökkäys|Kloonien hyökkäys]]* ja *[[Star Wars: Episodi III – Sithin kosto|Sithin kosto]]*. Hänet on myös liitetty digitaalisesti *[[Jedin paluu]]n* loppukohtaukseen, jossa Anakinin, Yodan ja Obi-Wan Kenobin henget ilmestyivät Luke Skywalkerille. George Lucas valitsi Christensenin Anakiniksi tuhansien ehdokkaiden joukosta, joihin kuului esimerkiksi Leonardo DiCaprio. Lucas kertoi halunneensa vähemmän tunnetun näyttelijän *Tähtien sotaan*.

Hayden Christensen syntyi Vancouverissa ja kasvoi Torontossa.  Hän esiintyi 1990-luvulla kanadalaisissa televisiosarjoissa, kuten *Higher Groundissa*. Hänet huomattiin, kun hänen vanhempi siskonsa Hejsa, entinen trampoliinikisan voittaja, oli etsimässä itselleen agenttia, koska hän oli saanut roolin Pringles-perunalastumainoksesta. Nykyisin hän asuu Ontarion Richmond Hillissä.

## Yksityiselämä
Hayden Christensenin isä David Christensen on puoliksi tanskalainen ja puoliksi englantilainen. Hänen äitinsä Alie Nelson on puoliksi italialainen ja puoliksi ruotsalainen. Christensenillä on kolme sisarusta: isoveli Tove sekä siskot Kaylen ja Hejsa. Hayden, Tove ja Hejsa Christensen osallistuivat vuoden 2002 Eco Challenge -kilpailuun, joka oli Fidžillä. Jääkiekkoilija Erik Christensen on hänen serkkunsa. Hayden Christensen on myös harrastanut Gumball 3000:ta.

Christensen pitää yksityiselämänsä yksityisenä. Hän on seurustellut muun muassa Natalie Portmanin ja Sienna Millerin kanssa. Joulukuussa 2008 Christensen kihlautui pitkäaikaisen tyttöystävänsä Rachel Bilsonin kanssa. Heille syntyi lapsi vuonna 2014. Christensen ja Bilson erosivat vuonna 2017.

## Filmografia

### Televisiosarjat

## Lähteet

## Aiheesta muualla
Laiska, tyhmä ja saamaton

__NOTOC__
**Laiska, tyhmä ja saamaton** on Zen Cafén kuudes studioalbumi, joka julkaistiin 2. maaliskuuta 2005. Se ylitti julkaisuvuotenaan kultalevyyn oikeuttavan myyntirajan.

## Kappaleet
Kaikki kappaleet säveltänyt Zen Café, sanoittanut Samuli Putro sekä sovittanut Zen Café ja Mara Salminen.

# 
# 
# 
# 
# 
# 
# 
# 
# 
# 
# 
# 

## Kokoonpano
### Yhtye
* Samuli Putro – kitara, laulu
* Kari Nylander – bassokitara
* Pete Parkkonen – rummut, apuäänittäjä

### Vierailevat muusikot
* Anna-Leena Haikola, Kati Király, Susanna Suorttanen, Kati Kuusava – viulu (kappaleet 4 ja 7)
* Lotta Poijärvi, Janne Ahvenainen – alttoviulu
* Anne Lagercrantz, Riikka Lampinen – sello
* Ville Leppänen – slide-kitara (kappaleet 6 ja 7)
* Cleaning Women – lyömäsoittimet ja hälyäänet (kappale 11)

### Tuotanto
* Mara Salminen – kitara, taustalaulu, kosketinsoittimet, jousisovitukset, tuottaja, apuäänittäjä, miksaaja
* Ilkka Herkman – suulyömäsoittimet, äänittäjä, miksaaja
* Pauli Saastamoinen – masteroija
* Juha Heininen – apuäänittäjä, miksaaja (kappale 12)
* Jani Hänninen – kansitaide
* Vappu Rossi – valokuvat
* Pekka Ruuska – A&R

## Arvostelut
* Desibeli.net: 
* Soundi: 
* Stara: 

## Lähteet

## Aiheesta muualla
* Laiska, tyhmä ja saamaton discogs.com -sivustolla
Quan họ

**Quan họ** on vietnamilaista 1200-luvulla kehittynyttä kansanmusiikkia. Se on improvisoitua laulumusiikkia, jossa harvoin käytetään soitinsäestystä. Quan họ syntyi Bắc Ninhin maakunnassa, mutta se on levinnyt myös muualle Vietnamiin. Quan họlla pyritään ilmaisemaan alueen yhteisöjen (usein kaksoiskylien) välistä henkistä, filosofista ja paikallista erityispiirrettä sekä vahvistamaan sosiaalista kanssakäymistä.

Kansanmusiikille ominaisia piirteitä ovat:

* Naisten esittämä harmoninen laulu, johon miehet osallistuvat vastaavalla melodialla, mutta sanoituksia muuttamalla.
* Pukeutumisetiketin mukaan naiset käyttävät isoja pyöreitä hattuja ja huiveja. Miehet käyttävät turbaaneja ja tunikoita. 
* Laulukumppanit eivät saa mennä keskenään naimisiin.

## Lähteet

## Aiheesta muualla
PIK-27

**PIK-27** on yksipaikkainen purjekoneiden hinauskone.

Suomessa on paljon kokemusta ja näkemystä hinauskoneen suunnittelusta ja sellaisten kerhotyönä tapahtuvasta rakentamisesta. PIK-27:n on lahtelaisen *Windcraft Oy:n* tuote. Ensimmäinen kone (OH-XYA) on Lahden ilmailukerho (LIK) r.y. valmistama. Suunnittelija on DI Aki Suokas. Ensilento tapahtui 21. joulukuuta 2006.

Koko maailmassa ei tämänkaltaista pelkästään purjekoneiden hinaamiseen suunniteltua konetta ole ollut kuin kolme yritystä.
USA:ssa Schweizer 1-30 (noin 1956),Tanskassa Polyt 5 1970 ja Saksassa FVA-19 (tai ESS-641) noin 1971. Mikään näistä ei päässyt prototyyppiastetta pidemmälle.

## Spesifikaatio
*Kärkiväli: 9,1 m
*Pituus: 5,9 m
*Siipipinta-ala: 9,0 m²
*Moottori: 4-sylinterinen ja nelitahtinen vastaiskumoottori Rotax 914 (115 hv)
*Tyhjäpaino: 420&nbsp;kg
*Runkorakenne: duplex teräsputkiristikko kangasverhouksella
*Siipi ja peräsimet: Lasi-/hiilikuitua
*Suurin hinattavan koneen paino: 750&nbsp;kg

## Suorituskyky
550&nbsp;kg kaksipaikkaista purjelentokonetta hinattaessa:
* Lähtökiito: 262 metriä
* Nousunopeus: 115&nbsp;km/h lentonopeudella 3,6&nbsp;m/s
## Kirjallisuutta
* 
* 

## Aiheesta muualla
*Windcraftin PIK-27 sivut
*Lahden Ilmailukerho ry:n PIK-27 Sehinu
Henry Purcell

**Henry Purcell** (10. syyskuuta 1659 Westminster – 21. marraskuuta 1695 Lontoo) oli englantilainen barokin ajan säveltäjä. Purcell oli oman aikansa merkittävimpiä säveltäjiä, joka kirjoitti teoksia sekä kirkkoon, näyttämölle, hoviin ja yksityishenkilöille.

Purcellin sävellyksissä oli toisinaan ranskalaisia ja italialaisia vaikutteita. Hän kuitenkin onnistui kehittämään omaperäisen tyylin, josta monet muut barokkiajan säveltäjät ottivat vaikutteita.

## Elämä

Purcell syntyi Westminsterissä. Hänen isänsä Henry Purcell senoir kuului kuninkaalliseen kappeliin ja lauloi Kaarle II:n kruunajaisissa. Isän kuoltua 1664 Purcell asetettiin setänsä Thomas Purcellin huollettavaksi.

Purcell alkoi opiskella musiikkia Henry Cooken, Pelham Humfreyn ja John Blowin johdolla. Hänen kerrotaan säveltäneen jo yhdeksänvuotiaana, vaikka varhaisin Purcellin säveltämäksi tiedetty teos, oodi kuninkaan syntymäpäiville, on vuodelta 1670.

Purcell viritti urkuja Westminster Abbeyssa urkuri Blowin alaisuudessa ja nimitettiin 1677 Kaarle II:n jousiorkesterin säveltäjäksi. Vuonna 1680 Blow erosi Westminster Abbeyn urkurin paikalta ja jätti sen 22-vuotiaalle oppilaalleen. Purcell omistautui kuudeksi vuodeksi ainoastaan hengellisen musiikin sävellykseen ja jätti teatterisuhteensa. 1680-luvulla Purcell sävelsi yhden nykyään hänen tunnetuimmista teoksistaan, oopperan *[[Dido ja Aeneas]]*. Sen tarkemmasta sävellysajasta ei ole tietoa. Säveltäjän muuhun tuotantoon kuuluu muun muassa runsaasti soitinmusiikkia sekä ”puoliooppera” *[[The Fairy Queen]]*.

Purcell kuoli Westminsterissä 1695. Hänen kuolinsyynsä on jäänyt epäselväksi. Yhden teorian mukaan hän menehtyi tuberkuloosiin. Toisen teorian mukaan hän kylmettyi kohtalokkain seurauksin palatessaan eräänä iltana kotiin pääsemättä kuitenkaan sisään, koska hänen vaimonsa oli tarkoituksellisesti lukinnut häneltä oven.

Henry Purcellin veli oli säveltäjä Daniel Purcell.

## Lähteet

## Aiheesta muualla

*  
* 
* 
*  Purcellin partituureja.
*
Jaksollinen ilmastonmuutos

**Jaksollisia ilmastonmuutoksia** tapahtuu eri lämpötila- ja aika-asteikoilla. Myös sademäärät vaihtelevat jaksollisesti tai valejaksollisesti. Jaksollisessa muutoksessa voi tapahtua toistuvasti äkillinen ilmastonmuutos.

Jaksollisten muutosten syyt ovat moninaisia:

* muutokset Maan radassa
* muutokset Auringon säteilyssä
* muutokset Kuun radassa: voimakkaat vuorovedet irrottavat helpommin jäätä, joka viilentää meriä ja sitä kautta ilmastoa
* muutokset merivirroissa edellisten syiden takia

Tunnettuja jaksollisia muutoksia ovat

*jääkaudet 22 000–100 000 vuotta sitten
*Bondin kierto 4 000–10 000 vuotta sitten: jääkaudella äkillisiä kylmenemisiä, Heinrichin tapahtumia
*D-O-vaihtelu: jääkausien äkilliset lämpenemiset ja kylmenemiset, joihin liittyy ehkä pieni jääkausi
*Pohjois-Atlantin oskillaatio (NAO) 
*El Niño

## Katso myös

* Milankovićin jaksot
Jättiläinen (albumi)

__NOTOC__
**Jättiläinen** on Zen Cafén kokoelmalevy, joka julkaistiin 1. lokakuuta 2003. Se sisälsi kolme uutta kappaletta: ”Piha ilman sadettajaa”, "Teit minut eilen" ja ”Tavallaan jokainen on surullinen”. Uusista kappaleista varsinkin ensin mainittu nousi kohtalaiseksi hitiksi.

Albumi oli vuoden 2003 neljänneksi myydyin albumi, ja se ylitti tuplaplatinaan oikeuttavan myyntirajan vuonna 2004. Albumi pysyi viisi viikkoa Suomen virallisen listan ensimmäisellä sijalla.

## Kappaleet
Kaikki kappaleet säveltänyt Zen Café, sanoittanut Samuli Putro sekä sovittanut Martti Salminen ja Zen Café.

### CD 1
#
#
#
#
#
#
#
#
#
#
#
#
#
#
#
#
#
#

Kesto: 65:03

### CD 2
#
#
#
#
#
#
#
#
#
#
#

Kesto: 41:31

## Kokoonpano
### Yhtye
* Samuli Putro – laulu, kitara
* Kari Nylander – bassokitara, taustalaulu
* Pete Parkkonen – rummut, lyömäsoittimet

### Vierailijat
* Martti Salminen – kosketinsoittimet, kitara, taustalaulu
* Markku Veijonsuo – pasuuna

## Arvostelut
* Soundi: 

## Lähteet

## Aiheesta muualla
* ''Jättiläinen'' discogs.com-sivustolla
Adelen kieli

**Adele** on Togossa ja itäisessä Ghanassa puhuttu nigeriläis-kongolainen kieli. Sillä on puhujia noin 27 300 henkilöä, joista Togossa asuu 16 300. Ghanassa ja Togossa puhutut murteet eroavat toisistaan.

## Lähteet
Speusippos

**Speusippos** (, n. 410–340 eaa.) oli antiikin kreikkalainen filosofi. Hän oli Platonin sisaren Potonen poika ja Platonin seuraaja. Platon valitsi hänet johtamaan Akatemiaa jälkeensä. Speusippos johti Akatemiaa kahdeksan vuotta, ja hänet tunnettiin äkkipikaisena, irstailevana ja tuhlailevana. Platon yritti pidätellä häntä, mutta ei onnistunut siinä. Hän kuoli joko tekemällä itsemurhan tai hivuttavaan tautiin.

Speusippos kirjoitti useita dialogeja, Diogenes Laertioksen mukaan yhteensä 43 475 riviä.
Speusippoksen elämänohje oli, että aineeton opitaan tuntemaan tieteellisen ajattelun avulla ja aineellinen tieteellisen havaintokyvyn avulla.

## Lähteet
* 

## Aiheesta muualla

* Diogenes Laertios: Speusippoksen elämäkerta  
* Diogenes Laertios: Speusippoksen elämäkerta 
* Stanford Encyclopedia of Philosophy: Speusippus
Heinrichin tapahtuma

**Heinrichin tapahtumat** tarkoittavat ilmastovaihteluja, jotka johtuvat jäävuorten äkillisestä lisääntymisestä jääkauden aikana. Niiden aikana valtamereen virtasi suuri määrä viileää vettä, joka salpasi Golfvirran ja Pohjois-Atlantin termohaliinikierron. Seurauksena oli ilmaston voimakas kylmeneminen, sillä termohaliinikierto kuljettaa lämpöä pohjoisille leveysasteille. Nuorempaa dryaskautta pidetään Heinrichin tapahtumana. Sen syynä pidetään Kanadan yllä olleen valtavan Laurentian jäätikön ajoittaisia romahtamisia.

Heinrichin tapahtumat näkyvät valtameren pohjakerrostumissa jäävuorten kuljettaman moreeni- ja muun aineksen määrän kasvuna sekä planktoneliöstön määrän pienenemisenä. Alun perin kerroksista erotettiin kuusi tällaista tapahtumaa, joille annettiin nimet H1–H6. Meri viileni varsinkin subtropiikissa, ja jäätiköt laajenivat kaikkialla maailmassa. Viileneminen tuntui eniten Pohjois-Atlantilla nimenomaan aivan Grönlannin eteläpuolella.

Heinrichin tapahtumia sattui viime jääkaudella noin 3&nbsp;000–8&nbsp;000 vuoden välein.

Heinrichin tapahtumaan liittyy Bondin kierto, joka on kahden Heinrichin tapahtuman väli. Tapahtumat on nimetty paleoklimatologi Hartmut Heinrichin mukaan.

Erään teorian mukaan Heinrichin tapahtuma johtui Pohjois-Amerikan mannerjäätikön värähtelystä: suureksi paisunut jääkenttä romahtaa oman painonsa alla ajoittain mereen. Syynä voi olla se, että jääkenttä painaa maankuorta kuopalle, mikä lisää jäätikköä lämmittävän maalämmön määrää. Tällöin jää sulaa ainakin pohjastaan ja lähtee liukuun kohti merta. Etelämantereen sisällä tiedetään olevan sulia jään alaisia järviä.

## Lähteet
*
* 

### Viitteet

## Aiheesta muualla
*NOAA Paleoclimatologi Heinrich events.
* William C. Calvin, "The great climate flip-flop" adapted from *Atlantic Monthly,* 281(1):47-64 (January 1998).
* (Gerald Bond) "Recent, Abrupt Climate-Cooling Cycle Found": Columbia University Press Release, December 11, 1995
Orlando Gibbons

**Orlando Gibbons** (1583 Oxford – 5. kesäkuuta 1625 Canterbury) oli brittiläinen säveltäjä ja urkuri. Hän sävelsi muun muassa paljon musiikkia kosketinsoittimelle, noin 30 teosta jousisoittimille ja madrigaaleja. 

Gibbons syntyi Oxfordissa vuonna 1583. Vuosina 1596–1598 hän lauloi Cambridgen King’s Collegen kuorossa. Vuonna 1606 Gibbons saavutti musiikin kandidaatin arvon. Gibbons työskenteli Chapel Royalin urkurina noin vuodesta 1615 kuolemaansa asti. Gibbons kuoli Canterburyssa 5. kesäkuuta 1625. Canterburyn tuomiokirkolle rakennettiin hänestä muistomerkki.

## Lähteet

## Aiheesta muualla

* Vapaasti käytettävissä olevia Gibbonsin partituureja. Mutopia Project.
Elin

**Elin** () on useasta eri kudoksesta muodostunut rakenteellinen ja toiminnallinen kokonaisuus, joka on erikoistunut yksilössä tiettyyn tehtävään tai tehtäviin. Eri tehtäviin erikoistuneet elimet muodostavat elimistöjä. Ihmisten ja eläinten elimiä ovat esimerkiksi sydän, keuhkot, silmä ja selkäranka. Kasveilla elimiä ovat muun muassa juuri ja lehti.

## Katso myös
* Ihmisen elimet
* Elinsiirto
Viuhkaeväiset

**Viuhkaeväiset** (Actinopterygii) on toinen kahdesta luukaloihin (Osteichthyes) kuuluvasta alaluokasta, lihaseväisten kalojen ohella. Viuhkaeväisten evät ovat varrettomat ja eväruotojen tukemat eivätkä sieraimet ole yhteydessä suuonteloon. Viuhkaeväisiin kuuluu valtaosa (noin 96&nbsp;prosenttia) nykyisistä kaloista. Yhteensä ne kattavat yli 33&nbsp;300 lajia.



### Viuhkaeväisten lahkoja

* **Osaluokka [[Cladistia]]**
** Lahko Niilinhaukikalat Polypteriformes
* **Osaluokka [[Rustokiillesuomuiset]] Chondrostei**
** Lahko Sampikalat Acipenseriformes
* **Osaluokka [[Luukiillesuomuiset]] Holostei**
** Lahko Luuhaukikalat Lepisosteiformes
** Lahko Amiakalat Amiiformes (amia)
* **Osaluokka [[Teleosteomorpha]]**
** Lahko Arapaimakalat Osteoglossiformes
** Lahko Kuusilmäkalat Hiodontiformes
** Lahko Tarponikalat Elopiformes (hopeakalat ja tarponit)
** Lahko Naiskalat Albuliformes (naiskalat ja trissat)
** Lahko Piikkiankeriaskalat Notacanthiformes (liskoankeriaat ja piikkiankeriaat)
** Lahko Ankeriaskalat Anguilliformes
** ** Ylälahko [[Clupeomorpha]]**
*** Lahko Sillikalat Clupeiformes
** **Ylälahko [[Ostariophysi]]**
*** Lahko Maitokalat Gonorynchiformes
*** Lahko Karppikalat Cypriniformes
*** Lahko Tetrakalat Characiformes
*** Lahko Veitsikalat Gymnotiformes
*** Lahko Monnikalat Siluriformes
** ** Ylälahko [[Protacanthopterygii]]**
*** Lahko Lohikalat Salmoniformes
*** Lahko Haukikalat Esociformes (hauet ja koirakalat)
*** Lahko Kuorekalat Osmeriformes
*** Lahko Sillikuorekalat Argentiniformes
** ** Ylälahko [[Ateleopodomorpha]]**
*** Lahko Nuijapääkalat Ateleopodiformes
** ** Ylälahko [[Osmeromorpha]]**
*** Lahko Sukasuukalat Stomiiformes
** **Ylälahko [[Cyclosquamata]]**
*** Lahko Auloppikalat Aulopiformes
** **Ylälahko [[Scopelomorpha]]**
*** Lahko Valokalat Myctophiformes
** **Ylälahko [[Lamprimorpha]]**
*** Lahko Kiiltolahnakalat Lampriformes
** **Ylälahko [[Paracanthopterygii]]**
*** Lahko Partakalat Polymixiiformes
*** Lahko Lohiahvenkalat Percopsiformes
*** Lahko Konnakalat Batrachoidiformes
*** Lahko Krottikalat Lophiiformes
*** Lahko Turskakalat Gadiformes
*** Lahko Partanilkkakalat Ophidiiformes
** ** Ylälahko [[Acanthopterygii]] **
*** Lahko Kelttikalat Mugiliformes
*** Lahko Hopeakylkikalat Atheriniformes
*** Lahko Nokkakalat Beloniformes
*** Lahko Valaanpääkalat Cetomimiformes
*** Lahko Hammaskarppikalat Cyprinodontiformes
*** Lahko Okakalat Stephanoberyciformes
*** Lahko Limapääkalat Beryciformes
*** Lahko Pietarinkalat Zeiformes
*** Lahko Imurikalat Gobiesociformes
*** Lahko Piikkikalat Gasterosteiformes
*** Lahko Putkisuukalat Syngnathiformes
*** Lahko Yhdyskiduskalat Synbranchiformes
*** Lahko Jäykkäleukakalat Tetraodontiformes
*** Lahko Kampelakalat Pleuronectiformes
*** Lahko Simppukalat Scorpaeniformes
*** Lahko Ahvenkalat Perciformes

## Lähteet

## Aiheesta muualla
* Tree of Life Web Project
Didan kieli

**Dida** on Norsunluurannikolla puhuttava nigeriläiskongolainen kieli. Joskus sen katsotaan jakautuvan kahdeksi eri kieleksi, yocobouén didaksi ja lakotan didaksi. Niiden puhujat voivat ymmärtää toisiaan vain jonkin verran.

Didaa puhuu äidinkielenään yli 195 000 ihmistä. Monet heistä käyttävät myös ranskan kieltä. 

## Lähteet
Glenn Miller

**Alton Glenn Miller** (1. maaliskuuta 1904 Clarinda, Iowa, Yhdysvallat – 15. joulukuuta 1944 Englannin kanaali) oli yhdysvaltalainen orkesterinjohtaja, säveltäjä ja pasunisti. Millerin big band oli swing-kauden suosituimpia orkestereita. Hänen kuuluisimpia levytyksiään ovat muun muassa ”Pennsylvania 6–5000”, ”American Patrol”, ”In the Mood” ja ”Moonlight Serenade”. Viimeksi mainittu on myös Millerin säveltämä.

Milleristä tehtiin vuonna 1954 elämäkertaelokuva *[[Glenn Miller Story]]*, jonka pääosia näyttelivät James Stewart ja June Allyson.

## Kuolema

Milleriä kuljettanut yksimoottorinen Noorduyn C-64 Norseman -lentokone katosi sodan aikana lennolla Englannin kanaalin yli. Miller oli kadotessaan musiikkimajuri.

Koneen putoaminen on edelleen arvoitus, ja Millerin ja hänen lentäjänsä kohtalot ovat edelleen hämärän peitossa. Yleisin ja todennäköisin oletus on se, että kone on tuhoutunut, kun siihen on osunut epähuomiossa ylempää pudotettu pommi. Monet Saksaan matkalla olleet pommikoneet joutuivat varhaisten vaurioiden tai konevikojen vuoksi kääntymään takaisin, ja pysyväismääräyksen mukaan niiden oli pudotettava pommilastinsa mereen ennen laskeutumista. On mahdollista, että jokin tällainen hätäpudotettu lasti on osunut satunnaisen sumupilven kätkemään pieneen kuriirikoneeseen – tai, mikä vielä ilmeisempää, kone on osunut tällaisen meren pinnassa räjähtäneen pommilastin aiheuttamaan paineaaltoon, jota sen rakenne ei kestänyt.

Yhdysvalloissa olevaan Millerien perhehautaan on haudattu hänen vaimonsa ja lapsensa, ja hautakivessä on myös Glenn Millerin nimi.

## Lähteet

## Aiheesta muualla
Michael D. Griffin

**Michael D. Griffin** (s. 1. marraskuuta 1949 Aberdeen, Maryland Yhdysvallat) toimi 13. huhtikuuta 2005 – 20. tammikuuta 2009 NASAn pääjohtajana.

Tohtori Griffin on Space Department Head eli avaruusosaston johtaja Johns Hopkinsin yliopiston sovelletun fysiikan laboratoriossa (Applied Physics Laboratory). Sitä ennen hän oli In-Q-Tel-yrityksen pääjohtaja. Hän on toiminut eri asemissa Orbital Sciences Corporation -yhtiössä, mukaan luettuna navigaatiolaitteita valmistavan Magellan Systems -yhtiön johtajana. Aiemmin hän toimi NASAn pääinsinöörinä ja Strategic Defense Initiative Organizationin (tutumpi nimi: Reaganin Tähtien Sota) teknologian apulaisjohtajana. 

Hänellä on kandidaatin ja maisterin tutkinto pääaineena fysiikka Johns Hopkinsin yliopistosta ja diplomi-insinöörin tutkinto aerospace-alalta Catholic University of Americasta. Hän väitteli (Ph.D. in Aerospace Engineering) Marylandin yliopistosta. Hänellä on sähkö-insinöörin tutkinto Etelä-Kalifornian yliopistosta. Hän opiskeli MBA:ksi Loyola Collegesta. Lisäksi hänellä on Civil Engineering-tutkinto George Washingtonin yliopistosta.

## Julkaisut
* Michael D. Griffin, James R. French, *Space Vehicle Design* (Aiaa Education Series)